cyanic-selkie/wikianc huggingface dataset:
2,2,3,3-டெட்ராமெத்தில்சக்சினிக் அமிலம்
2,2,3,3-டெட்ராமெத்தில்சக்சினிக் அமிலம் (2,2,3,3-tetramethylsuccinic acid) என்பது C8H14O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். HOOC-C(CH3)2-C(CH3)2-COOH என்ற அமைப்பு வாய்ப்பாட்டாலும் இதைக் குறிப்பிடலாம். டைகார்பாக்சிலிக் அமிலம் என வகைப்படுத்தப்படும் இச்சேர்மத்தை 2,2,3,3-டெட்ராமெத்தில்பியூட்டேன்-1,4-டையாயிக் அமிலம் என்ற பெயராலும் இச்சேர்மத்தை அழைக்கலாம்.
சக்சினிக் அமிலத்தினுடைய (பியூட்டேன்-1,4-டையாயிக் அமிலம்) வழிப்பெறுதியாக இச்சேர்ம்ம் பார்க்கப்படுகிறது. சக்சினிக் அமிலத்தின் அமைப்புச் சங்கிலியிலுள்ள ஒவ்வொரு மையக் கார்பன் அணுவிலும் இருக்கின்ற இரண்டு ஐதரசன் அணுக்கள், இரண்டு மெத்தில் குழுக்களால் இடப்பெயர்ச்சி செய்யப்பட்டு 2,2,3,3-டெட்ராமெத்தில்சக்சினிக் அமிலக் கட்டமைப்பு உருவாகிறது
தயாரிப்பு
2,2,3,3-டெட்ராமெத்தில்-4-ஒன்-குளுட்டாரிக் அமிலத்தை வெப்பச் சிதைவுக்கு உட்படுத்தி 2,2,3,3-டெட்ராமெத்தில்சக்சினிக் அமிலம் தயாரிக்கப்படுகிறது. ஒரு கார்பனோராக்சைடு மூலக்கூறு இவ்வினையில் வெளியாகிறது.
இச்சேர்மத்தை சூடாக்கினால் 3,3,4,4-டெட்ராமெத்தில்டெட்ராஐதரோபியூரான்-2,5-டையோன் என்ற பல்லினவளைய நீரிலி உருவாகிறது. இவ்வினையில் ஒரு நீர் மூலக்கூறு இழக்கப்படுகிறது.
மேற்கோள்கள்
பகுப்பு:டைகார்பாக்சிலிக் அமிலங்கள்
போரோ பட்டகம்
right|போரோ பட்டகத்தின் செயற்பாடு.
ஒளியியலில் போரோ பட்டகம் என்பது, இதனை உருவாக்கிய இக்னாஸியோ போரோ (Ignazio Porro) என்பவரின் பெயரால் அறியப்படும் ஒரு வகைத் தெறிப்புப் பட்டகம் ஆகும். இது ஒரு விம்பத்தின் திசையை மாற்றுவதற்கு, ஒளியியல் கருவிகளில் பயன்படுத்தப்படுகிறது.
போரோ பட்டகத்தினூடாகச் செல்லும் விம்பம்மொன்று 180° ஆல் சுழற்றப்படுவதுடன், உட்புகுந்த திசைக்கு எதிர்த் திசையாகச் சென்று புகுந்த இடத்திலிருந்து சற்றுத் தள்ளியுள்ள புள்ளியூடாக வெளியேறுகிறது. விம்பம் இருமுறை தெறிக்கப்படுவதனால் விம்பம் பக்கம் மாறாமல் இருக்கும்.
போரோ பட்டகங்கள் பெரும்பாலும் இரட்டைப் போரோ பட்டக வடிவில் சோடியாகவே பயன்படுத்தப் படுகின்றன. முதலாவது பட்டகத்துக்குச் சார்பாக 90° ஆல் சுழற்றப்பட்ட இரண்டாவது பட்டகம், ஒளி இரண்டு பட்டகங்களின் ஊடாகவும் செல்லத்தக்க வகையில் வைக்கப்பட்டிருக்கும். இந்தக் கூட்டுப் பட்டகத்தின் இறுதி விளைவானது, ஒளி உள்ளே சென்ற அதே திசையில் அதற்குச் சமாந்தரமாக ஆனால் சற்று விலகிச் செல்லும். அத்துடன் விம்பம் முன்னைப் போலவே பக்கமாற்றம் இல்லாமல் 180° சுழற்றப்பட்டிருக்கும்.
இரட்டைப் போரோ பட்டயங்கள் சிறிய ஒளியியல் தொலை நோக்கிகளில் தலைகீழான விம்பமொன்றை தலைமேலாகச் செய்வதற்குப் பயன்படுகிறது. பொதுவாக இரட்டைப் போரோ பட்டகத்தின் இரண்டு கூறுகளும் ஒன்றுடனொன்று பொருத்தப்பட்டிருக்கும். அத்துடன் அளவையும் நிறையையும் குறைப்பதற்காக தேவையற்ற பகுதிகள் நீக்கப்பட்டிருக்கும்
போரோ - அபே பட்டகம், இரட்டைப் போரோ பட்டகத்தின் ஒரு வேறுபாடாகும்.
பகுப்பு:ஒளியியல் பகுப்பு:இத்தாலியக் கண்டுபிடிப்புகள்
சன்சத் வீதி
சன்சத் வீதி (Parliament Street, முன்பு என்-பிளாக்) என்பது இந்தியாவின் புதுதில்லியில் அமைந்துள்ள ஒரு தெரு. இந்த வீதிக்கு சன்சத் பவன் எனப்படும் நாடாளுமன்ற வளாகத்திலிருந்து பெயர் வந்தது.
சன்சத் வீதியில் உள்ள மற்ற குறிப்பிடத்தக்கக் கட்டிடங்கள், சந்தர் மந்தர், பாலிகா கேந்திரா, தேசிய தபால்தலை அருங்காட்சியகம், இந்திய ரிசர்வ் வங்கி, ஆகாஷ்வனி பவன் (அகில இந்திய வானொலி ), டக் பவன் (அஞ்சல் துறை ), சர்தார் படேல் பவன் (புள்ளிவிவர மற்றும் திட்ட அமலாக்க அமைச்சகம்), யோஜனா பவன் (இந்தியத் திட்டக் குழு), பிரஸ் டிரஸ்ட் ஆப் இந்தியா (பி.டி.ஐ), மற்றும் பரிவஹன் பவன் (சாலை போக்குவரத்து மற்றும் நெடுஞ்சாலை அமைச்சகம்), வட இந்தியா தேவாலயம் (சி.என்.ஐ பவன்).
மேற்கோள்கள்
பகுப்பு:தில்லி சுற்றுப் பகுதிகள்
பகுப்பு:புது தில்லி
இந்திக பஸ்நாயக்க
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
தமிழ்நாடு வேளாண்மைத் தொழிற்துறை
தமிழ்நாட்டில் மேற்கொள்ளப்படும் வேளாண்மையும் அதனுடன் தொடர்புடைய உணவுப் பதனிடல், பகிர்ந்தளிப்பு, விற்பனை, ஆய்வு ஆகிய செயல்பாடுகளையும் தமிழ்நாடு வேளாண்மைத் தொழிற்துறை குறிக்கின்றது. தமிழக மக்களுக்கு வேளாண்மை வெறும் ஒரு தொழில் மட்டுமல்லாமல் ஒரு வாழ்வு முறையும் ஆகும். தமிழ்நாட்டு மக்களில் பெரும்பாலனவர்கள் மரபுரீதியாக வேளாண்மைத் தொழிலில் ஈடுபட்டவர்கள். இன்றும் பெரும்பான்மையானவர்கள் இந்த துறையிலேயே இயங்கிவருகின்றார்கள். தமிழ்நாட்டு மொத்த உள்நாட்டு உற்பத்தியில் வேளாண்மைத் தொழிற்துறை 21 % பங்கு வகிக்கின்றது. தமிழ்நாட்டு பொருளாதாரத்தின் மிக முக்கியமான துறையாக வேளாண்மை உள்ளது. மாநில மக்கள் தொகையில் 70%, விவசாயம் மற்றும் அதைச் சார்ந்த நடவடிக்கைகளில், தங்கள் வாழ்வாதாரத்திற்காக ஈடுபட்டுள்ளனர்
வேளாண்மை
மரவள்ளி கிழங்கு உற்பத்தியில் இந்தியாவில், தமிழ்நாடு இரண்டாவது இடத்தில் உள்ளது. . கரும்பு சாகுபடியில் இந்தியாவில், தமிழ்நாடு இரண்டாவது இடத்தில் உள்ளது. சப்போட்டா உற்பத்தியில் இந்தியாவில், தமிழ்நாடு மூன்றாவது இடத்தில் உள்ளது. அரிசி உற்பத்தியில் இந்தியாவில், தமிழ்நாடு ஆறாவது இடத்தில் உள்ளது. பருத்தி உற்பத்தியில் இந்தியாவில், தமிழ்நாடு ஓன்பதாவது இடத்தில் உள்ளது.
தமிழ்நாட்டில் விளையும் முக்கிய பழங்கள்
வாழை,மாம்பழம், கொய்யா, பலா. தமிழ்நாட்டில் விளையும் மாம்பழ வகைகள் மல்கொவா, அல்பொன்சா, ரூமானி, நீலம் ஆகும். கீழே தமிழ்நாட்டில், பழங்கள் விளையும் முக்கிய இடங்கள் கொடுக்கப்பட்டுள்ளன
தமிழ்நாட்டில் விளையும் முக்கிய காய்கறிகள்
மரவள்ளி கிழங்கு, தக்காளி, வெங்காயம், கத்தரிக்காய் மற்றும் முருங்கை. கீழே தமிழ்நாட்டில், காய்கறி விளையும் முக்கிய இடங்கள் கொடுக்கப்பட்டுள்ளன
தமிழ்நாட்டில் விளையும் முக்கிய வாசனைப்பொருட்கள்
கறிவேம்பு[கறிவேப்பிலை], மஞ்சள், கொத்துமல்லி, மிளகாய், புளி. கீழே தமிழ்நாட்டில், மசாலா விளையும் முக்கிய இடங்கள் கொடுக்கப்பட்டுள்ளன
நெல்
தமிழ்நாட்டில், சென்னை நீங்கலாக அனைத்து மாவட்டங்களிலும் நெல் விளைகிறது. நெல் விளையும்(பரப்பளவில்) முக்கிய மாவட்டங்கள் : திருவாரூர் (8.9 %), தஞ்சாவூர் (8.8 %), நாகப்பட்டினம் (8.7 %), விழுப்புரம் (7.9 %), இராமநாதபுரம் (6.9 %). தமிழ்நாட்டில், 2009-2010ல் மொத்த நெல் விளைச்சல் 50.43 லட்ச டன்கள்.
தமிழ்நாட்டில் சராசரி நெல் உற்பத்தி, இந்திய சராசரியை விட அதிகம். உதாரணமாக, தமிழ்நாட்டில் 2008-09ல் நெல் மகசூல், ஒரு ஹெக்டெருகு 2510 கிலோ கிராம், இது இந்திய சராசரியை[2186 கிலோ/ஹெக்டெர்] விட 324 கிலோ கிராம் அதிகம்.
கோயம்புத்தூர், பொள்ளாச்சி, உடுமலைப்பேட்டை வட்டங்களில் அமராவதி, பவானி, ஆழியாறு, பாசன வசதியால் நெல் மிகுதியாக விளைகிறது. நெல், சோளம், கம்பு, ராகி, திணை, சாமை வரகு, முதலியவை கோயம்புத்தூர் மாவட்டத்தில் சாகுபடி செய்யப்படுகின்றன.
குழம்பி
தமிழ்நாடு, குழம்பி தயாரிக்கும் முக்கிய மாநிலங்களில் ஒன்று. குழம்பி தயாரிப்பில் கர்நாடகா, கேரளா மாநிலங்களுக்கு அடுத்த இடத்தில் தமிழ்நாடு உள்ளது. நீலகிரி மாவட்டம், ஏற்காடு, கொடைக்கானல் ஆகிய இடங்களில் குழம்பி விளைகிறது.
தேயிலை
தமிழ்நாட்டில் நீலகிரி மாவட்டத்தில் தேயிலை விளைகிறது. நீலகிரி தேயிலை வாசனையுள்ள, இருண்ட நிறம் கொண்டதாகும். தமிழ்நாடு தேயிலை தோட்ட கழகம்[தமிழ்நாடு அரசு] 1968 ஆம் ஆண்டு இலங்கையில் இருந்து திரும்பிய மலை வாழ் மக்களின் மறுவாழ்வுகாக தொடங்கப்பட்டது. தமிழ்நாடு தேயிலைத் தோட்டக் கழகத் தேயிலைத் தோட்டம் 4500000 பரப்பளவில் நீலகிரி மற்றும் கோவை மாவட்டங்களில் அமைந்துள்ளது. தமிழ்நாடு தேயிலை தோட்ட கழகம்[டான்டீ] தொழிற்சாலை கூடலூர், குன்னூர், கோத்தகிரி, வால்பாறை ஆகிய இடங்களில் அமைந்துள்ளது.
தேங்காய் உற்பத்தி
தேங்காய் உற்பத்தியில் தமிழகம் இந்தியாவிலேயே முதலிடத்தில் உள்ளது. 2014-15 ஆம் ஆண்டுக் கணக்கின் படி 6917.46 மில்லியன் (ஏறத்தாழ 691 கோடி) காய்களை தமிழகம் உற்பத்தி செய்தது.
ஒப்பந்தப் பண்ணையம் மற்றும் சேவைகள் சட்டம், 2019
அகில இந்திய அளவில் ஒப்பந்த சாகுபடி முறைக்கென்று பிரத்யேகமாக எந்த சட்டமும் எந்த மாநிலத்திலும் இது வரை இயற்றப்படாத நிலையில், தமிழ்நாடு அரசு முதன் முதலில் தனிச் சட்டம் ஒன்றை 2019 அக்டோபர் இல் ,வடிவமைத்துள்ளது என்பது இதன் தனிச்சிறப்பு. கொள்முதலாளர் அல்லது உணவு பதப்படுத்தும் நிறுவனத்துடன் ஒப்பந்தம் செய்து கொள்ளும் விவசாயிகள் அல்லது உற்பத்தியாளர் நிறுவனங்கள் தங்களது விளைபொருட்கள் அல்லது கால்நடைகள் அல்லது அதிலிருந்து உற்பத்தி செய்யப் பட்ட பொருட்களை ஒப்பந்தம் செய்த அன்று, நிர்ணயம் செய்த விலையிலேயே பரிமாற்றம் செய்வதற்கு பாதுகாப்பு வழங்கும் வகையில் இச்சட்டம் இயற்றப்பட்டுள்ளது.
வெளி இணைப்புகள்
பகுப்பு:வேளாண்மை பகுப்பு:தமிழ்நாட்டுப் பொருளாதாரம் பகுப்பு:தமிழர் வேளாண்மையியல் வேளாண்மைத் தொழிற்துறை
மீனாட்சி சுந்தர பாண்டியன்
மீனாட்சி சுந்தர பாண்டியன் என்பவன் வம்சாவளி கூறும் பாண்டியர் இலக்கியங்களிலும் புராணங்களிலும் குறிப்பிடப்படும் தொன்பியல் பாண்டியர்களுள் ஒருவன். இவன் மதுரை தலைநகரமாகும் முன் கல்யாணபுரம் என்னும் ஊரை தலைநகராக வைத்து ஆண்டவன் என்று புராணங்களில் கூறப்படுகிறான். இவனே மூன்றாவது பாண்டிய மன்னனாகவும் திருவிளையாடல், மதுரை மற்றும் கந்தபுராணங்களில் அறியப்படுகிறான். இவன் மலையத்துவச பாண்டியன் என்பவனின் மகளான தடாதகையை திருமணம் செய்தவன். இவர்களையடுத்து இவர்களின் மகனான உக்கிர குமார பாண்டியன் பாண்டிய நாட்டை ஆட்சி செய்ததாக புராணங்கள் மூலம் அறிய முடிகிறது. இந்த தடாதகை நினைவாகவே மீனாட்சி அம்மன் கோவில் கட்டப்பட்டதென்பது இந்துக்களின் நம்பிக்கை.
ராட்னி புன்டிங்
ராட்னி புன்டிங் (Rodney Bunting, பிறப்பு: ஏப்ரல் 25 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1988-1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராட்னி புன்டிங் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
அட்ட விநாயகர்
அட்ட விநாயகர் அல்லது எட்டு விநாயகர் (Ashtavinayaka) (अष्टविनायक) எனப்படும் எட்டு விநாயகர்கள் தடைகளை விலக்கி ஒற்றுமை, செல்வம், கல்வி, அறிவு அருள்பவர் எனப் பொருளாகும். இந்திய மாநிலமான மகாராட்டிரா புனே மாவட்டம், ராய்கட் மாவட்டம் மற்றும் அகமது நகர் மாவட்டங்களில் அமைந்திருக்கும் எட்டு விநாயர் கோயிலைக் குறிக்கிறது. இந்த மூன்று மாவட்டங்களில் அமைந்திருக்கும் விநாயகர் வடிவங்கள் மற்றும் தும்பிக்கை அமைப்புகள் சற்று வேறுபட்டிருக்கும். இந்த எட்டு விநாயகர் கோயில்களுக்கும் கால்நடையாகச் சென்று வழிபடுவது மராத்தியர்களின் வழக்கமாகும். அஷ்டவிநாயக மூர்த்திகளும் தானாக தோன்றிய சுயம்பு மூர்த்திகளாகும்.
எட்டு விநாயகர் கோயில்கள்
மகாராட்டிரா மாநிலத்தில் அஷ்ட விநாயகர் கோயில்களின் பெயர்களும்; குடிகொண்ட இடங்களும்:
மோர்கவோன் கணேசர் ஆலயத்திலிருந்து பாதயாத்திரையைத் துவக்கி, பின்னர் சித்திவிநாயகர் கோயில், பல்லாலேஷ்வர் விநாயகர் கோயில், வரதவிநாயகர் கோயில், சிந்தாமணி விநாயகர் கோயில்,  லேணாத்திரி விநாயகர் கோயில், விக்னேஸ்வரர் கோயில் வழியாக  ரஞ்சன்கோன் கணபதியை வழிபட்டு மீண்டும் மோர்கவோன் கணேசரை வழிபட்டு பாதயாத்திரையை முடிப்பது பக்தர்களின் மரபாகும்.
மாணிக்கத் தொட்டில்
மாணிக்கத் தொட்டில் 1974 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்துள்ளனர்.
வெளி இணைப்புகள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:சிவகுமார் நடித்த திரைப்படங்கள்
அட்ட விநாயகர்
வெளி இணைப்புகள்
பகுப்பு:மகாராட்டிர அஷ்ட விநாயகர் கோயில்கள்  பகுப்பு:மகாராட்டிர இந்துக் கோயில்கள்
சிவஹர் மக்களவைத் தொகுதி
சிவஹர் (ஷியோஹர்) மக்களவைத் தொகுதி, இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.
சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.
ஜே. பந்துஜீவ
'''சே. பந்துசீவ' (J. Bandujeewa''), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டுகளில், இலங்கை முவர்சு விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
தமிழ்நூல் தொகை
தமிழ்நூல்கள் தமிழ்மொழியின் வளத்தையும், தமிழரின் வாழ்க்கைப் பாதையையும், தமிழ்ப்புலவர்களின் கற்பனைத் திறனையும் காட்டுகின்றன. கி. பி. 17ஆம் நூற்றாண்டு வரையில் காலந்தோறும் தோன்றி அச்சேறிய நூல்களின் பெயர்கள் இங்கு அகரவரிசையில் தரப்படுகின்றன. இவற்றில் தமிழர் இயற்றிய சில வடமொழி நூல்களும் இடம பெற்றுள்ளன. இந்தத் தொகுப்பில் தொகுப்பாகவும், பகுப்பாகவும், திரட்டாகவும் வெளிவந்த நூல்களும், உரைநூல்களில் எடுத்துக் காட்டப்பட்ட சில நூல்களுமாக எழுநூற்றுக்கு மேற்பட்ட நூல்களின் பெயர்கள் அவற்றின் கட்டுரைகளைக் காட்டும் தொடுப்புடன் சுட்டப்பட்டுள்ளன. நூலைச் சொடுக்கி அந்த நூல் தோன்றிய காலம், நூலாசிரியர், நூல் தரும் செய்தி முதலானவற்றை அறியலாம். தொகுத்தளித்தவர் மு. அருணாசலம்.
அடிக்குறிப்பு
பகுப்பு:தமிழ் நூல்கள்
புக்சு
வடிவம் மற்றும் இசைத்தல்
புக்சு என்பது ஒரு மணற்கடிகாரத்தின் வடிவத்தை கொண்டது, தலைப்பகுதியில் தோலைக்கொண்டுள்ளது. தடிமனான தண்டு அல்லது சரம் (நாண்) மையத்தினை துளைப்பதாய் உள்ளது. இச்சரத்தின் மறுபக்க முனையில் மரத்தினாலான குமிழ் கட்டப்பட்டுள்ளது. கருவியானது கையின் வளைவில் மடித்து பிடிக்கப்படுகிறது கருவி இருக்கும் அதே கையினால் சரமானது மரக்குமிழுடன் பிடிக்கப்படுகிறது. பின்னர் மற்றொரு கையின் விரல்களால் ஒரு    அடிப்பான் கொண்டு தனித்துவமிக்க ஒலியை ஏற்படுத்த முடிகிறது. சரத்தினை இழுக்கும்போதும் அதனை தளர்வடைய வைக்கும் போதும் சுருதி ஒலியானது கட்டுப்படுத்தப்படுகிறது, சரத்தினை இழுக்கும்போது சுருதி அதிகரிக்கின்றது சரத்தினை தளர்வடைய வைக்கும்போது சுருதி குறைகிறது.
மேற்கோள்கள்
பகுப்பு:பஞ்சாபி இசை பகுப்பு:பஞ்சாபி பண்பாடு
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி திருநெல்வேலி கொடிக்குறிச்சி, மனோன்மணியம் சுந்தரனார் பல்கலைக்கழகத்தின் கீழ் இயங்கும் கல்லூரியாகும். 1994ல் தொடங்கப்பட்டது. கட்டுப்பாட்டிற்கு பெயர் பெற்ற இக்கல்லூரி யாதவ சமுதாயத்தினர் மட்டுமின்றி அனைத்து பிரிவினருக்கும் கல்விச் சேவை புரிந்து  வருகிறது.
ஆதாரங்கள்
பகுப்பு:தமிழ்நாட்டு கலை மற்றும் அறிவியல் கல்லூரிகள்
சுன்கத் ஜோசப் வர்க்கி
சுன்கத் ஜோசப் வர்க்கி (Chunkath Joseph Varkey, ചുങ്കത്ത് ജോസഫ് വർക്കി; 1891 - 1953) என்பவர் ஒரு இந்திய பேராசிரியர், பத்திரிக்கையாளர், சென்னை மாகாணத்தின் முன்னாள் கல்வியமைச்சராவார்.
வாழ்க்கை
வர்க்கி சைரோ மலபார் கத்தோலிக்க நஸ்ரானி குடும்பத்தில் கோட்டப்பாடியில், (தற்போதைய கேரளம்) 1891 ஆண்டு பிறந்தார். இவர் மங்களூரில் உள்ள புனித அலோசியஸ் கல்லூரியில் வரலாற்றுப் பேராசிரியராகவும், பிறகு திருச்சூர் புனித தாமஸ் கல்லூரியிலும் பணியாற்றினார். மேலும் இவர் அகில இந்திய கத்தோலிக்க லீக்கின் (தற்போது அகில இந்திய கத்தோலிக்க ஒன்றியம்) செயலாளராகப் பணியாற்றினார். இவர் மேற்குக் கடற்கரை இந்திய கிருத்துவர் தொகுதியின் பிரதிநிதியாக சென்னை சட்டமன்றத்தில் 1937-42 காலத்தில் இருந்தார். The Catholic Educational Review என்ற இதழின் நிறுவனராகவும் ஆசிரியராகவும் இருந்தார். 1937 தேர்தலில் சி ராஜகோபாலாச்சாரி தலைமையிலான இந்திய தேசிய காங்கிரஸ் வெற்றி பெற்று சென்னை மாகாணத்தில் அதிகாரத்துக்கு வந்தது. இந்த ஆட்சிகாலத்தில் கல்வியமைச்சராக இருந்த பி. சுப்பராயனின் கீழ் வர்க்கி கல்விச் செயலாளராக ஆனார். சனவரி 1939 ஆண்டு சுப்பராயன் தலைமையில் அமைந்த அரசில் இவர் கல்வி அமைச்சராக ஆனார். அக்டோபர் 1939 இல் காங்கிரசு அரசின் இராஜிநாமா வரை இவர் இப்பதவி வகித்தார். பின்னர் கொச்சியில் உள்ள சேக்ரட் ஹார்ட் கல்லூரியில் இவர் துணை முதல்வராக இணைந்து பணியாற்றினார். இவர் தன் 62வது வயதில் இறந்தார். இவரது உடல் கோந்துருத்தேவில் உள்ள புனித ஜான் நிபோமுசின் தேவாலயத்தில் அடக்கம் செய்யப்பட்டது.
மேற்கோள்கள்
பகுப்பு:1891 பிறப்புகள் பகுப்பு:1953 இறப்புகள் பகுப்பு:மலையாள நபர்கள் பகுப்பு:தமிழக முன்னாள் அமைச்சர்கள்
சாமிநாத விசய தேவர்
ராவ் பகதூர் சாமிநாத விசய தேவர் என்பவர், தஞ்சாவூர் மாவட்டத்தில் உள்ள பாப்பா நாடு குறுநில மன்னர் ஆவார்.
பாண்டித்துரைத் தேவர் அவர்கள் 1901 ஆம் ஆண்டு மதுரையில் நான்காம் தமிழ்ச் சங்கம் அமைத்தார். அதனை தொடர்ந்து, இவரும் 1902 ஆம் ஆண்டு தஞ்சையில் தமிழ் சங்கத்தை தோற்றுவித்தார். இத்தமிழ் சங்கத்தின் மூலம் தமிழகம் என்ற நூலும் வெளிவந்தது. இந்த சங்கம் ஏழு ஆண்டுகள் வரை இயங்கியது, பிறகு மறைந்து போயிற்று. 'தமிழகம்' என்ற நூலும் வெளிவராமல் நின்று போனது.
ஆபிரகாம் பண்டிதர் முதன் முதலாக அகில இந்திய இசை மாநாட்டைத் தஞ்சாவூரில் நடத்தினார். அதற்கான முழு பங்களிப்பையும் இவர் வழங்கினார்.
இவருடைய மகன் ராஜப்பா விசய தேவர் ஆவார்.
மேற்கோள்கள்
பகுப்பு:தஞ்சாவூர் மாவட்ட நபர்கள் பகுப்பு:குறுநில மன்னர்கள்
முருகன் காட்டிய வழி
முருகன் காட்டிய வழி 1974 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், விதுபாலா, ஶ்ரீபிரியா மற்றும் பலரும் நடித்துள்ளனர். ஶ்ரீபிரியா நடித்த முதல் திரைப்படம் இதுவாகும்.
வெளி இணைப்புகள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிறீபிரியா நடித்த திரைப்படங்கள்
கோசம்பரி
கோசம்பரி  என்னும் உணவு வகை தமிழ்நாடு, கேரளம் மற்றும் கர்நாடகாவில் சில சமூகங்களில் உண்ணப்படும் பச்சைக் காய்கறி மற்றும் பழக்கூட்டு வகை ஆகும். இது ஊறவைத்த பருப்பு வகைகளைக் (அதாவது உடைத்த பருப்பு வகைகள்) கலந்த பின்னர்  கடுகு  பயன்படுத்தி தாளிக்கப்படுகிறது. பொதுவாகப் பயன்படுத்தப்படும் பருப்பு வகைகள் உடைத்த கொண்டைக்கடலை (கன்னடத்தில் கடலே பேலே) மற்றும் உடைத்த  பாசிப் பயறு ( கன்னடத்தில் ஹெசரு பேலே). இந்த கூட்டு (Salad) சில நேரங்களில் சிற்றுண்டிகளாக உண்ணப்படுவதுண்டு. முழு உணவின் ஒரு பகுதியாக உண்ணுவதே .பெரும்பாலானோர் வழக்கம். தமிழ்நாட்டில் திருமணம் மற்றும் இராம நவமி போன்ற பண்டிகைகளில் மற்ற உணவு வகையுடன் உண்ணப்படுகிறது.
சமையல்
பாசிப் பயிரை இரண்டு மணி நேரம் ஊற வைக்கவும். தேங்காய் துருவல் மற்றும் கேரட். பொடியாக நறுக்கிய வெள்ளரிக்காயையும் பயன்படுத்தலாம். கொத்தமல்லி, மிளகாய் ஆகியவற்றை பொடிப்பொடியாக நறுக்கவும். மாம்பழக் காலத்தில் பழுக்காத மாங்காயைத் துருவி சேர்த்துக் கொள்ளலாம். தோதாபுரி வகை மாங்காய் கோசம்பரி செய்வதற்கு ஏற்றது. தாளிக்க : ஒரு சிறிய கடாயில் எண்ணெயை சூடாக்கி, கடுகு, பெருங்காயம் (விரும்பினால்) மற்றும் கறிவேப்பிலை சேர்க்கவும். மசாலாவை ஆற விடவும். சுவைக்கு தேவையான அனைத்து பொருட்களையும் உப்பு சேர்த்து கலக்கவும். பருப்பிற்கு பதிலாக முட்டைக்கோசை பயன்படுத்தலாம். வெள்ளரிக்காய்க்கு பதிலாக குடைமிளகாய் போன்ற காய்களையும் பயன்படுத்தலாம்.
பாரம்பரியம்
கோசம்பரி பண்டிகைகள், வீட்டில் நடைபெறும் பூசை, மற்றும் சிறப்பு சடங்குகளில் கலந்துகொள்வோருக்கு விநியோகிக்கப்படுகிறது. இது விநாயகர் சதுர்த்தி மற்றும் இராம நவமி ஆகிய பண்டிகைகளின் போது கட்டாயம் விநியோகிக்கப்படுகிறது. வரமகாலட்மி மற்றும் கௌரி பண்டிகையின் போது பெண்கள், ஒருவரையொருவர் அழைத்து, மஞ்சள்  குங்குமம் மற்றும் கோசம்பரி ஆகியவற்றை பிரசாதமாகக் கொடுத்து  கொண்டாடுவார்கள்.
மேற்கோள்கள்
பகுப்பு:கர்நாடக சமையல் பகுப்பு:தென்னிந்திய சமையல் பகுப்பு:காய்கறிகள்
ஐக்கிய இராச்சியத்தில் தொலைபேசி எண்கள்
ஐக்கிய இராச்சியத்தில் தொலைபேசி எண்கள் அல்லது தேசிய தொலைபேசி எண்வழங்குத் திட்டம் (National Telephone Numbering Plan) என்பது ஐக்கிய இராச்சியத்தில் மற்றும் குடியேற்றப் பகுதிகளில் தொலைபேசி எண்களை வழங்குவதற்கான முறைமையாகும். இவ்வழங்கலை தொலைத்தொடர்புக்கு பொறுப்பேற்கும் ஐக்கிய இராச்சிய அரசின் தொடர்பியல் அலுவலகம் (ஓஃப்காம்) கட்டுப்படுத்தி மேலாண்மை செய்கிறது.
01 மற்றும் 02 - புவியியல்சார் எண்கள்
01 அல்லது 02இல் துவங்கும் எண்கள் பொதுவான வீட்டு, அலுவலக தொலைபேசி எண்களாகும். இந்த எண்கள் இரண்டு பகுதிகளாகப் பிரிக்கப்படும்: எடுத்துக்காட்டுக்கள்: (020) 7946 0018, (0117) 504 1102, (01632) 402881, (015394) 52749.
09 - மிகைமதிப்பு கட்டணம்
09இல் துவங்கும் எண்கள் நிமிடத்திற்கு £1.50 வரையிலான மிகுந்த கட்டணம் உள்ளவை. இந்த எண்கள் பதியப்பட்ட தகவல்கள், தோழர்/தோழி சந்திப்புகள், போட்டிகளில் வாக்களித்தல் போன்ற கட்டண சேவைகளுக்கு பயன்படுத்தப்படுகின்றன.
குறிப்பிட்ட எண்கள்
இயக்குபவர்: 100
தற்போதைய நேரம்: 123 (சில நகர்பேசிகளிலிருந்து கிடைப்பதில்லை)
அவசரகால அழைப்புக்கள்: 999 அல்லது 112
வெளிநாடுகளிலுள்ள ஆட்சிப்பகுதிகளுக்கான எண்கள்
கடல்கடந்த பிரித்தானிய ஆட்சிப்பகுதிகளுக்கான எண்கள் ஐக்கிய இராச்சிய தொலைபேசி எண்வழங்கல் திட்டத்திற்குட்பட்டவை அல்ல. இவை பன்னாட்டு அழைப்புக்களைப் போன்றே நடத்தப்படுகின்றன. இவற்றிற்கான அணுக்க குறியீடுகள் கீழே தரப்பட்டுள்ளன:
கட்டக்குடி ஊராட்சி
கட்டக்குடி ஊராட்சி (Kattakudi Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2838 ஆகும். இவர்களில் பெண்கள் 1429 பேரும் ஆண்கள் 1409 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கிரகாம் பர்கெஸ்
கிரகாம் பர்கெஸ் (Graham Burgess, பிறப்பு: மே 5 1943), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 252 முதல்தர துடுப்பாட்டப் போட்டிகளிலும், 210 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1966-1979 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிரகாம் பர்கெஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
மகேந்திர பர்வதம்
மகேந்திர பர்வதம் (Mahendraparvata, មហេន្ទ្របវ៌ត) என்பது இன்றைய கம்போடியாவில் கெமர் பேரரசு நிலவிய காலத்தில் நிறுவப்பட்ட ஒரு பண்டைய நகரம். இந்நகரம் 2013 யூன் மாதத்திலேயே மீண்டும் கண்டுபிடிக்கப்பட்டதாக அறிவிக்கப்பட்டது. பெருங்காடுகள் வளர்ந்திருந்த இப்பகுதி, வான் வழிச் சீரொளித் தொழினுட்பத்தைப் பயன்படுத்தித் தொல்பொருளியலாளர்களால் நிகழ்த்தப்பட்ட படமெடுப்புக்களின் மூலம் இதைக் கண்டுபிடிக்கும் வரையிலும் இந்நகரம் முற்றும் மறைந்திருந்தது.
மேற்கோள்கள்
பகுப்பு:9 ஆம் நூற்றாண்டு கட்டிடக்கலை பகுப்பு:கம்போடிய தொல்லியற் களங்கள் பகுப்பு:பண்டைய நகரங்கள் பகுப்பு:கம்போடியா
மஞ்சள் வெயில்
மஞ்சள் வெயில் (Yellow Sunlight) 2009 ஆம் ஆண்டு வெளிவந்த தமிழ் மொழிப் படமாகும். இத்திரைப்படத்தினை வசீகரன் இயக்கியிருந்தார். இதில் பிரசன்னா, சந்தியா, ஆர்.கே, மற்றும் பாலா ஆகியோர் முக்கிய கதாபாத்திரங்களில் நடித்துள்ளனர். பரத்வாஜ் இசையமைத்தார். இப்படம் 12 ஜூன் 2009 அன்று வெளியிடப்பட்டது.
ஒலிப்பதிவு
இத்திரைப்படத்திற்கு பரத்வாஜ் இசை அமைத்திருந்தார். பாடல்களை பி விஜய் எழுதியுள்ளார்.
ரூபா கங்குலி
ரூபா கங்குலி (பிறப்பு 25 நவம்பர் 1966) ஒரு இந்திய நடிகை, பின்னணி பாடகர் மற்றும் அரசியல்வாதி ஆவார். பி.ஆர் சோப்ராவின் தொலைக்காட்சித் தொடரான மகாபாரதம் (1988) நாடகத்தில் திரௌபதியின் கதாபாத்திரத்தில் நடித்ததற்காக நன்கு அறியப்பட்டவர் இவர். மர்னல் சென், அபர்னா சென் , கௌதம் கோஸ் மற்றும் ரிருபருனோ கோஷ் போன்ற இயக்குனர்களுடன் பணிபுரிந்தார். இவர் முறையாக பயிற்சி பெற்ற பாடகர் மற்றும் நடனக்கலைஞர். தனது நடிப்புகாக தேசிய விருது மற்றும் பல விருதுகளைப் பெற்றுள்ளார். அக்டோபர் மாதம், 2015, மாநிலங்களவையின் உறுப்பினராக, இந்தியாக் குடியரசுத் தலைவரால் நியமிக்கப்பட்டார். மேற்கு வங்கத்தில் பாஜக மகளிர் அணித்தலைவராக அவர் பணியாற்றினார்.
ஆரம்ப வாழ்க்கை
ரூபா இந்தியாவின் மேற்கு வங்காளத்தின் கொல்கத்தா அருகே கல்யாணி என்ற இடத்தில் பிறந்தார். அவர் ஓர் கூட்டு குடும்பத்தில் வளர்ந்தார். கொல்கத்தாவில் கல்கத்தா பல்கலைக்கழகத்துடன் இணைக்கப்பட்ட மகளிர் கல்லூரியான ஜோகமயா தேவி கல்லூரியில் இளங்கலைப் பட்டம் பெற்றார்.
தொழில்
வங்காள நாடகமான முக்தபந்தனாவில் (1985) நடித்ததன் மூலம் பரவலாக அனைவராலும் அறிப்பட்டு புகழ்பெற்றார். 1986இல் கணதேவதா என்ற இந்தி நாடகத்தில் நடித்ததன் மூலம் தேசிய அளவில் அறிப்பட்டார். பின்னர் மகாபாரதம் என்ற நீண்ட கால இந்தி நாடகத்தில் திரௌபதியாக நடித்ததில் இந்திய அளவில் புகழ் பெற்றார்.
தனிப்பட்ட வாழ்க்கை
கங்குலி 1992 முதல் 2006 வரை துர்போ முகர்ஜி என்பவருடன் திருமண வாழ்க்கையில் இருந்தார். அவர்கள் 1997 இல் ஒரு குழந்தை பெற்றனர். பின்னர் அவர்களுக்கிடையே மணமுறிவு ஏற்படும் வரை மும்பையில் வசித்துவந்தனர்.
வெளி இணைப்புகள்
பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:வங்காள மக்கள் பகுப்பு:வாழும் நபர்கள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:1966 பிறப்புகள்
எரிமலையியல்
எரிமலையியல் (Volcanology) என்பது எரிமலைகள், எரி கற்குழம்பு, கற்குழம்பு ஆகியவை பற்றிய படிப்பு ஆகும். அத்துடன் அவற்றோடு தொடர்புடைய நிலவியல், புவி இயற்பியல் மற்றும் புவி வேதியியல் நிகழ்வுகளையும் பற்றிய ஒரு அறிவியலாகும். volcanology என்ற ஆங்கிலச் சொல் இலத்தீன் சொல்லான வல்கன் வல்கன் என்ற பண்டைய உரோமர்களின் கடவுளின் பெயரில் இருந்து பெறப்பட்டது..
எரிமலையியலாளர் என்பவர் எரிமலையின் வெடித்துச் சிதறல், எரிமலைகள் உருவாகும் விதம், தற்போதைய சீற்றம் பழைய எரிமலைகளின் வரலாறு ஆகியவற்றை ஆய்வு செய்யும் ஒரு புவியியல் வல்லுநர். இவர்கள் அடிக்கடி எரிமலைகளை குறிப்பாக எரிமலை வெடிப்புகளைச் சென்று பார்வையிடுவார்கள். அவைகளின் சீற்றத்தினால் உருவான சாம்பல் மற்றும் நுரைப் பாறைகள், பாறைகள் மற்றும் பாறைக் குழம்புகளின் மாதிரி அல்லது பதக்கூறுகளை சேகரிப்பதற்காக இவற்றை பார்வையிடுவார்கள். இவர்களின் முக்கிய கவனம் அல்லது முன்னிறுத்தி ஆராய்வது எரிமலை வெடிக்கும் நேரத்தைக் கணிப்பதுதான், ஏனென்றால் தற்போது அதை கணிப்பதற்கு எந்த ஒரு கருவியும் கிடையாது. ஆனால் எரிமலை வெடிப்பு அல்லது சீற்றம் மற்றும் புவி அதிர்வை வரும் முன்னாலே கணிக்கக் கூடிய கருவி ஏதேனும் இருக்குமானால் அநேகரின் வாழ்க்கை காப்பாற்றப் படக்கூடும்.
நவீன எரிமலையியல்
1841 ல் முதல் எரிமலை ஆராய்ச்சி நிலையம் இரு சிசிலி நாட்டில நிறுவப்பட்டது .(சிசிலி நாடும் இத்தாலியும் இணைந்திருந்தது). இதன் பெயர் வெசுவியஸ் ஆராய்ச்சி நிலையம் ஆகும்.
நிலநடுக்கம் சார்ந்த ஆராய்ச்சிகள் எரிமலை வெடித்திருந்த இடத்திற்கு அருகில் நிலநடுக்கமானி கொண்டு ஆராயப்பட்டது. அந்த ஆய்வில் எரிமலைச் சீற்றத்தின் போது நிலநடுக்கத்தின் அளவு அதிகரிக்கிறதா? ஒரே சீராக நிலநடுக்கம் ஏற்படுகிறதா? இவைகள் மாக்மா அல்லது பாறைக்குழம்புகள் வழிந்தோடுவதற்கு ஒரு அடையாளமாக இருக்கிறதா என்பவைகள் ஆராயப்பட்டன. புவியின் மேற்பரப்பின் உருமாற்றங்கள் புவிப்பாத்த கருவிகளைக் கொண்டு செய்யப்பட்டது. சமன்படுத்துதல், உழுதல், நிலத் திரிபு, கோணங்கள் மற்றும் தொலைவை கணக்கிடுதல் அனைத்தும் அவற்றிற்கான கருவிகளைக் கொண்டு நடை முறைப் படுத்தப் பட்டது.
அலுவா
அலுவா(Aluva) இந்தியாவில் உள்ள கேரளா மாநிலத்தின் ஒரு தொழில்துறை நகரம் ஆகும். இது கொச்சியில் நகரின் புறநகர் பகுதியில் இருக்கிறது.
மேற்கோள்கள்
பகுப்பு:கேரளா புவியியல் தொடர்பான குறுங்கட்டுரைகள்
சுவடு (நேரியல் இயற்கணிதம்)
நேரியல் இயற்கணிதத்தில், ஒரு சதுர அணியின் சுவடு (trace) என்பது அச்சதுர அணியின் முதன்மை மூலைவிட்டத்தின் உறுப்புகளின் கூட்டுத்தொகையாக வரையறுக்கப்படுகிறது.
சதுர அணிகளுக்கு மட்டுமே சுவடு வரையறுக்கப்படுகிறது.
எடுத்துக்காட்டு
A இன் சுவடு:
பண்புகள்
மேலும் சில பண்புகள்:
வெளியிணைப்புகள்
பகுப்பு:நேரியல் இயற்கணிதம் பகுப்பு:அணிக் கோட்பாடு
குமாரக்குறிச்சி ஊராட்சி
குமாரக்குறிச்சி ஊராட்சி (Kumarakurichi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1103 ஆகும். இவர்களில் பெண்கள் 528 பேரும் ஆண்கள் 575 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜிஞ்சாங்
ஜிஞ்சாங், (மலாய்: Jinjang; ஆங்கிலம்: Jinjang; சீனம்: 增江玛珠); என்பது மலேசியா, கோலாலம்பூர் மாநகரின் வட மேற்குப் பகுதியில், கெப்போங் தொகுதியில் அமைந்துள்ள ஒரு நகர்ப் பகுதி; மற்றும் ஒரு நாடாளுமன்றத் தொகுதி ஆகும்.
ஜே-நகரம் (J-Town) என்று அழைக்கப்படும் இந்த நகர்ப் பகுதி; முன்பு காலத்தில் சீனர்களின் குடியேற்றக் கிராமமாகத் (Chinese New Village) திகழ்ந்தது. 1960-ஆம் ஆண்டுகளில் குண்டர் கும்பல் செயல்பாடுகளுக்கு நன்கு அறியப்பட்ட இடமாகவும் இருந்தது.
ஜிஞ்சாங் நகர்ப்புறம் இரு பகுதிகளாகப் பிரிக்கப் படுகிறது. ஒரு பிரிவு: வடக்கு ஜிஞ்சாங் (Jinjang Utara). மற்றொரு பிரிவு வடக்கு ஜிஞ்சாங் (Jinjang Selatan).
பொது
கோலாலம்பூரின் மையத்தில் இருந்து 8.5 கிலோமீட்டர் தொலைவில், கெப்போங் மற்றும் ஈப்போ சாலைக்கு இடையே உள்ளது. முன்னர் காலத்தில் ஜெங்ஜியாங் (Zengjiang) அல்லது ஜெங்குவாங் (Zengguang) என்றும் அழைக்கப்பட்டது.
பாரம்பரிய சீனர் கிராமம்
186 எக்டர் பரப்பளவு கொண்ட ஜிஞ்சாங்கில் கிட்டத்தட்ட 5,000 கிராம வீடுகள் உள்ளன. மலேசியாவில் உள்ள 452 சீனர் புதிய கிராமங்களில் ஜிஞ்சாங் தான் மிகப் பெரியது. உள்ளூர் சீன மக்கள் தொகை 90% க்கும் அதிகமாக உள்ளது.
முன்பு காலத்தில் ஜிஞ்சாங் ஒரு பாரம்பரிய சீனர் கிராமமாக இருந்தது. தற்போது ஜிஞ்சாங் பகுதியின் எல்லா இடங்களிலும் உயர்ந்த கட்டிடங்கள் கட்டப்பட்டு உள்ளன. மேலும் ஜிஞ்சாங் நகர்ப்புறம் ஒரு நவீன நகரமாகவும் மாறி விட்டது.
சொற்பிறப்பியல்
19 ஆம் நூற்றாண்டில் ஒரு சீன வணிகரால் மலாயாவுக்கு கொண்டு வரப்பட்ட ஒரு பன்றியின் பெயரில் இருந்து ஜிஞ்சாங் என்ற பெயர் பெறப்பட்டது என்று நம்பப்படுகிறது. அந்தப் பன்றி மங்களகரமானது என்று நம்பப்பட்டது.
ஜெங்குவாங் (Zengguang) எனும் கான்டோனீச மொழியில் இருந்து பெறப்பட்டு இருக்கலாம் என்றும் சொல்லப் படுகிறது.
வரலாறு
இந்த நகரம் மலாயா அவசரகாலத்தின் போது பிரிக்ஸ் திட்டம் என்று அழைக்கப்படும் பிரித்தானிய செயல்திட்டத்தின் ஒரு பகுதியாக நிறுவப்பட்டது. இந்தச் செயல்திட்டம் மலாயாவில் சீனர் மக்களை வேறு புதிய குடியிருப்புப் பகுதிகளுக்கு மறுக் குடியேற்றம் செய்வதை அடிப்படையாகக் கொண்டது.
மலாயா தேசிய விடுதலை படையின் அச்சுறுத்தல்களைச் சமாளிக்க சில முக்கிய நடவடிக்கைகளை மலாயா பிரித்தானியா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது.
பிரிக்ஸ் திட்டம்
அந்த வகையில் பிரிக்ஸ் திட்டத்தையும் (Briggs Plan) அமல் செய்தது. மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் பிரிக்ஸ் திட்டத்தின் தலையாய நோக்கமாகும்.
மலாயா தேசிய விடுதலை இராணுவம்
மலாயா கம்யூனிஸ்டு கட்சி (Malayan Communist Party) (MCP); மற்றும் மலாயா தேசிய விடுதலை இராணுவம் (Malayan National Liberation Army) (MNLA) ஆகிய இரு அமைப்புகளுக்கும் வழங்கப்பட்டு வந்த உணவு, பணம் மற்றும் ஆயுத வசதிகளைத் துண்டிக்கும் முயற்சியாக மலாயா புதிய கிராமங்கள் திட்டம் உருவாக்கப்பட்டது.
மலாயா விடுதலைக்குப் பிந்தைய 1960-ஆம் ஆண்டுகளில், ஜிஞ்சாங் நகரத்தில் கொள்ளைக்காரர்கள் இருந்ததால் இந்த நகரம் அவப் பெயரைப் பெற்றது. "இராபின் ஊட்" (Robin Hood) போன்ற ஒரு குற்றவாளியான போத்தாக் சின் (Botak Chin) இந்தப் பகுதியில் செயல்பட்டு வந்ததாகவும் கூறப் படுகிறது.
போக்குவரத்து
ஆகிய நிலையங்களால் சேவை செய்யப்படுகிறது. இந்தச் சேவைகள் 2022 ஜூன் 16-ஆம் தேதி தொடங்கியது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:கோலாலம்பூர் கூட்டாட்சி நகரங்கள்
சூரியச் சுழற்சி 16
சூரியச் சுழற்சி 16 (Solar cycle 16) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினாறாவது சுழற்சியாகும். இச்சுழற்சி 1923 ஆம் ஆண்டு ஆகத்து மாதம் தொடங்கி 1933 ஆம் ஆண்டு செப்டம்பர் மாதம் வரையில் 10.1 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 16 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 78.1 எண்ணிக்கையும் (ஏப்ரல் 1928) குறைந்த பட்சமாக 3.5 எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 568 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.
புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன என்று செய்தித்தாள் அறிக்கைகள் தெரிவித்தன. அதேபோல கதிரியக்கப் பரவுதலும் மார்ச்சு 1924, சனவரி 1926 மற்றும் 1926 நாட்களில் பாதிப்பு ஏற்பட்டதும் அறியப்பட்டது.
மேற்கோள்கள்
பகுப்பு:சூரியச் சுழற்சிகள்
சிந்துவெளி நாகரிகத்தின் தொல்லியல் களங்கள்
சிந்துவெளி நாகரிகத்தின் தொல்லியல் களங்கள், 2019 ஆண்டு முடிய 1,500 சிந்துவெளி நாகரிகத்தின் தொல்லியல் களங்கள் கண்டுபிடிக்கப்பட்டது. அவற்றில் பாகிஸ்தானில் 475 மற்றும் இந்தியாவில் 925 தொல்லியல் களங்கள் கண்டுபிடிக்கப்பட்டுள்ளது. மேலும் ஆப்கானிஸ்தானில் இரண்டு வணிகக் குடியிருப்புகளும் கண்டுபிடிக்கப்பட்டுள்ளது.
சிந்துவெளி நாகரிகத்தின் எல்லைகள்
சிந்துவெளி நாகரிகத்தின் தெற்கு எல்லையாக தற்கால மகாராட்டிரா மாநிலத்தின் தைமாபாத் தொல்லியல் களமும், வடக்கு எல்லையாக ஆப்கானித்தான் நாட்டின் சார்டுகாய் தொல்லியல் களமும், மேற்கு எல்லையாக பாகிஸ்தானின் சுத்கஜன் தோர் தொல்லியல் களமும், கிழக்கு எல்லையாக உத்தரப் பிரதேசத்தின் ஆலம்கீர்பூர் தொல்லியல் களமும் விளங்குகிறது.
சிந்துவெளி தொல்லியல் களங்கள்
அரப்பா, மொகெஞ்சதாரோ, மெஹெர்கர், கோட் திஜி, தோலாவிரா, இராக்கிகர்கி, லோத்தல், காளிபங்கான் முதலியன சிந்துவெளி நாகரிகத்தின் முக்கியத் தொல்லியல் களங்கள் ஆகும். சிந்துவெளி நாகரிகத்தின் சில முக்கிய தொல்லியல் களங்களின் பட்டியல்:
ஆதார நூற்பட்டியல்
பகுப்பு:இந்தியத் தொல்லியற்களங்கள் பகுப்பு:பாகிசுத்தானில் உள்ள தொல்லியல் களங்கள் பகுப்பு:சிந்துவெளி நாகரிகம் பகுப்பு:தொல்லியற்களங்கள் பகுப்பு:ஆப்கானித்தானின் தொல்லியல் களங்கள் பகுப்பு:இந்தியத் தொல்லியல் பகுப்பு:சிந்துவெளி நாகரிகத்தின் தொல்லியல் களங்கள்
இருவளையப் பொதுவணுச் சேர்மம்
இருவளைய பொதுவணுச் சேர்மம் (spiro compound) என்பது இரண்டு கரிம வளையங்கள் ஓர் அணுவால் இணைக்கப்பட்ட கரிமச் சேர்மம் ஆகும். இந்த இருவளையங்கள் ஒரே மாதிரியாகவோ அல்லது வெவ்வேறாகவோ இருக்கலாம். இவ்வாறு இணைக்கும் அணு இரு வளையப் பொது அணு (spiro atom) என்று அழைக்கப்படுகிறது. இச்சேர்மங்கள் ஸ்பைரோ என்ற முன்னொட்டால் அழைக்கப்படும். இந்தப் பெயரிடும் முறையை 1900 ஆம் அடால்ஃப் வான் பேயர் வகுத்தார்.
மேற்கோள்கள்
பகுப்பு:கரிம வேதியியல்
தத்தலூர் ஊராட்சி
தத்தலூர் ஊராட்சி (Thathalur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1732 ஆகும். இவர்களில் பெண்கள் 882 பேரும் ஆண்கள் 850 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைக் அத்தர்ட்டன்
மைக் அத்தர்ட்டன் (Mike Atherton, பிறப்பு: மார்ச்சு 23 1968), இங்கிலாந்து அணியின் துடுப்பாட்டக்காரர். இவர் 115 தேர்வுத் துடுப்பாட்டப் போட்டிகளிலும், 54 ஒருநாள் பன்னாட்டுத் துடுப்பாட்டப் போட்டிகளிலும், 336 முதல்தர துடுப்பாட்டப் போட்டிகளிலும், 287 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1989 - 2001 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1968 பிறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
புளியமரத்துக்கோட்டை ஊராட்சி
புளியமரத்துக்கோட்டை ஊராட்சி (Pulliamarathukottai Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஒட்டன்சத்திரம் வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3949 ஆகும். இவர்களில் பெண்கள் 1992 பேரும் ஆண்கள் 1957 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காலாந்தகக் கண்டர் (கதைமாந்தர்)
சின்னப் பழுவேட்டரையர் என அழைக்கப்படும் காலாந்தகக் கண்டர் சோழப் பேரரசின் தஞ்சை கோட்டையினைக் காவல்காக்கும் தளபதியாக கல்கி எழுதிய பொன்னியின் செல்வன் புதினத்தில் வரும் கதாபாத்திரமாகும். பழுவூர் எனும் ஊரினை தலைநகரமாக கொண்டு ஆட்சி செய்த சிற்றரசர்களின் வரலாற்றினை மையமாக கொண்டு இந்த கதாபாத்தினை உருவாக்கியுள்ளார். சோழப்பேரரசின் கீழ் பழுவூர் சிற்றரசர்கள் வாழ்ந்து வந்தார்கள்.
கதாப்பாத்திரத்தின் இயல்பு
காலாந்தகக் கண்டர் என்பது இவருடைய இயற்பெயராகும். இவருடைய அண்ணனை கண்டன் அமுதனார் பெரிய பழுவேட்டரையர் என்று மக்களால் அழைக்கப் பெருகிறார். காலாந்தகக் கண்டரின் கீழ் தஞ்சை அரண்மனை பொக்கிசமும், தானிய அறையும் இருந்தது. மேலும் பாதாளச் சிறையொன்றினையும் தஞ்சை கோட்டையிருந்து வெளியே செல்லும் பாதாளச் சுரங்கத்தினையும் நிர்வகித்து வந்தார்.
இளம் வீரர்களை கண்டால், அவர்களுக்கு வேண்டிய உதவி செய்து தன்னுடைய படையில் இணைத்துக் கொள்வதை வழக்கமாக கொண்டிருந்தார். தஞ்சை அரண்மனையில் சுந்தர சோழர் உடல்நலமின்றி இருக்கும் போது, பலத்த காவல் புரிந்து கோட்டையைப் பாதுகாத்து வந்தார்.
தன்னுடைய தமயனார் பெரிய பழுவேட்டரையர் நந்தினி தேவி எனும் மோகினியிடம் சிக்கி வதைபடுவதைக் கண்டு வருந்தினார். ஆதித்த கரிகாலனிடமிருந்து குந்தவைக்கு ஓலை கொண்டுவந்த வல்லவரையனை ஒற்றன் என சந்தேகம் செய்து அவனைப் பிடித்துவர காவலாட்களை அனுப்பினார். வல்லவரையனிடம் இருந்த பனை இலச்சினையுடன் கூடிய கணையாழியை நந்தினிதான் தந்திருக்க வேண்டும் என்பதைக் கணித்தார். அதை பெரிய பழுவேட்டரையரிடம் கூறி அவரின் கோபத்திற்கு ஆளானார்.
தஞ்சை கோட்டையினை ஈழத்து போரில் படைக்குத் தலைமை வகித்த கொடும்பாளூர் பெரிய வேளார் கைப்பற்றி விடுகிறார். கொடும்பாளூர் வேளாருக்கும் பழுவேட்டரையர்களுக்கும் நெடுகாலமாக பகை இருந்து வருகிறது. எனவே தஞ்சை கோட்டை தன்வசமாகும் வரை அக்கோட்டைக்குள் பிரவேசிக்க இயலாதென மறுத்துவிடுகிறார். அதனை அறிந்த சுந்தர சோழர் மீண்டும் காலாந்தக கண்டருக்கு கோட்டை பொறுப்பினை அளிக்கின்றார். தன்னுடைய மருமகன் சோழ குலத்தவன் அல்ல, பாண்டிய மைந்தன் என்பதை அறிந்து தன்னுடைய மகளை மீட்டுக் கொண்டுவர புறப்படுகிறார். மதுராந்தகனுக்கும், காலந்தக கண்டருக்கும் இடையே நடக்கும் சண்டையில் காலாந்தகக் கண்டர் இறந்துவிடுகிறார்.
பெரிய பழுவேட்டரையரைக் கேட்காமல் எந்த காரியத்திலும் ஈடுபடாதவர், பெரிய பழுவேட்டரையர் சோழ மன்னரின் ஆட்சிக்கு இடையூறு செய்வது கண்டு கோபம் கொண்டார். தஞ்சைக் கோட்டைத் தலைவராக அரச விசுவாசியாக சின்ன பழுவேட்டரையர் புதினத்தில் வருகிறார்.
நூல்கள்
சின்ன பழுவேட்டரையரை கதைபாத்திரமாக கொண்டு வெளிவந்துள்ள நூல்கள்.
திரைப்படம்
மணிரத்னம் இயக்கத்தில் மதராசு தாக்கீசு, லைக்கா தயாரிப்பகம் தயாரிப்பில் 2022 இல் வெளிவந்த பொன்னியின் செல்வன் 1 திரைப்படத்திலூம், 2023 இல் வெளிவந்த பொன்னியின் செல்வன் 2  திரைப்படத்திலும் சிறிய பழுவேட்டரையர் கதாப்பாத்திரத்தில் பார்த்திபன் நடித்திருந்தார்.
ஆதாரங்கள்
பகுப்பு:பொன்னியின் செல்வன் கதை மாந்தர்கள்
பொய்த் தீவு
பொய்த் தீவு (phantom island) என்பது, உண்மையில் இல்லாத ஆனால் இருப்பதாகக் கருதப்பட்டுச் சிறிது காலம் நிலப்படங்களில் காட்டப்பட்டிருந்த தீவைக் குறிக்கும். இவ்வாறான சில தீவுகள் சில நூற்றாண்டுகளாக இவ்வாறு நிலப்படங்களில் காட்டப்பட்டு இருந்ததும் உண்டு.
உருவானதற்கான காரணங்கள்
பொய்த் தீவுகள் பெரும்பாலும், புதிய நிலப் பகுதிகளைத் தேடிக் கண்டுபிடிப்பதில் ஈடுபட்டிருந்த கடலோடிகளின் அறிவிப்புகளில் இருந்தே உருவாகின்றன. சில முழுமையாகவே தொன்மம் சார்ந்தவை. பிசாசுத் தீவு இவ்வாறான ஒன்று. வேறு சில, உண்மையான தீவுகளைப் பிழையான அமைவிடத்தில் குறிப்பதனாலோ அல்லது பிற புவியியல் தவறுகளினாலோ ஏற்படுகின்றன. பெப்பிசுத் தீவு என அறியப்பட்டிருந்த ஒரு பொய்த் தீவு உண்மையில் பாக்லாந்து தீவுகளைப் பிழையான இடத்தில் அடையாளம் கண்டதால் ஏற்பட்டது. பாஜா கலிபோர்னியா தீவக்குறை சில நிலப்படங்களில் ஒரு தீவாகக் காட்டப்பட்டிருந்தது. பின்னர், இது உண்மையில் வட அமெரிக்காவுடன் இணைந்திருப்பது அறியப்பட்டது.
கப்பலோட்டுவதில் ஏற்படும் தவறுகள், அவ்வப்போது தென்படக்கூடிய பாறைகள், பனிப்பாறைகளைப் பிழையாக அடையாளம் காணல், நிலக்கரையொத்த மூடுபனித் திரள், ஒளியியல் திரிபுக்காட்சிகள், போன்றவற்றாலும் தீவுகள் இருப்பது போன்ற தோற்றம் ஏற்படுவது உண்டு. 1823ல் வெட்டெல் கடலில் கவனிக்கப்பட்ட நியூ சவுத் கிரீன்லாந்து பின்னர் ஒருபோதும் காணப்படவில்லை. இது ஒரு மாயத் தோற்றமாக இருந்திருக்கலாம் எனக் கருதப்படுகிறது. பொய்யாகப் புனைந்து கூறப்பட்டு இருக்கலாம் என்ற கருத்தும் உண்டு.
சில பொய்த் தீவுகள் வேண்டுமென்றே உருவாக்கப்பட்டு இருக்கலாம் என்றும் சிலர் கருதுகின்றனர். என்றுமே இருந்திராத தீவுகள் பொய்த் தீவுகள் ஆனமை ஒருபுறம் இருக்க, இருந்த தீவுகளும் பல்வேறு காரணங்களால் இல்லாமல் போனதும் உண்டு. எரிமலை வெடிப்பு, நிலநடுக்கம், கடற்கீழ் மண்சரிவு, தாழ்நிலங்கள் கடலுள் அமிழ்தல் என்பன இதற்கான சில காரணங்கள்.
வாய்மொழி வரலாறு
வாய்மொழி வரலாறு என்பது வாய்மொழியின் ஊடாக, நினைவுகள் ஊடாக நபர்கள், சமூகங்கள், நிகழ்வுகள், விடயங்கள் பற்றி வரலாற்றுத் தகவல்கள்களைத் திரட்டுதல், பாதுகாத்தல், பகிர்தல், விளங்க்கிக்கொள்தல் முறையையும், அது தொடர்பான கற்கையையும், அந்தச் சேகரிப்புக்களையும் குறிக்கிறது. வாய்மொழி வரலாறு எழுத்தாவணங்களைத் தாண்டி தகவலைப் பெற, பதிவுசெய்ய முனைகிறது. பொதுவாக வாய்மொழி வரலாறு பங்கேற்பாளர்களுடான நேர்காணலாக அமைகிறது. இந்த நேர்காணல் ஒலி அல்லது நிகழ்படமாக பதிவுசெய்யப்படுகின்றது. இந்த மூலங்கள் பின்னர் படி எழுதப்படலாம் (transcribe), மொழி பெயர்க்கப்படலாம், குறிப்புரைக்கப்படலாம். இவை பெரும்பாலும் ஆவணகங்களால், நூலகங்களால் பாதுகாக்கப்பட்டு அணுக்கப்படுத்தப்படுகிறன.
மேற்கோள்கள்
பகுப்பு:ஆவணவியல் பகுப்பு:வரலாறு பகுப்பு:வரலாற்றுவரைவியல் பகுப்பு:வாய்மொழி வரலாறு
கோவிந்தராசு கலிங்கராயர்
கோவிந்தராசு கலிங்கராயர், ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். இவர் 1971 ஆம் ஆண்டுகளில் நடந்த தமிழக சட்டமன்ற தேர்தலில், கந்தர்வக்கோட்டை தொகுதியில் இருந்து, திராவிட முன்னேற்றக் கழகத்தின் சாா்பில் போட்டியிட்டு, தமிழக சட்டமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் பகுப்பு:புதுக்கோட்டை மாவட்ட நபர்கள் பகுப்பு:தமிழக அரசியல்வாதிகள்
சூலூர் விமான படை தளம்
சூலூர் விமான படை தளம் ஆனது இந்திய வான்படையின் விமானத்தளமாகும். இது காங்கேயம்பாளையம், கோயம்புத்தூர், தமிழ்நாட்டில் அமைந்துள்ளது. இது 1940 ஆம் ஆண்டு பிரித்தானிய இந்தியாவின் வேந்திய கடற்படையால் அமைக்கப்பட்டது. இது ராயல் கடற்படையின் விமானப்படை பிரிவின் தளமாகச் செயல்பட்டது. தென் ஆசிய விமானங்களை சரிசெய்ய இந்தத் தளம் பயன்படுத்தப்பட்டது. பின்னர் 26 ஆகஸ்ட் 1942 அன்று 1942 ஆகஸ்ட் புரட்சியின் காரணமாக இத்தளம் எரிக்கப்பட்டது. 1943ல் இந்திய ராயல் வான்படை இங்கே வந்தது, பிறகு 1949ல் கொச்சிக்கு மாற்றப்பட்டது. இந்தியா சுதந்திரமடைந்த பின் இது இந்திய கப்பற்படையின் வசம் இருந்தது. பிறகு இது இந்திய வான்படையிடம் ஒப்படைக்கப்பட்டது.
மேற்கோள்கள்
பகுப்பு:தமிழ்நாட்டு வானூர்தி நிலையங்கள் பகுப்பு:இந்திய வான்படைத் தளங்கள்
லிமரிக்
லிமரிக்(Limerick) ஆங்கிலத்தில் தோன்றிய, ஐந்து வரிகள் கொண்ட சிறிய கவிதை. லிமரிக்கின் ஐந்து வரிகளில் முதலாவது, இரண்டாவது, ஐந்தாவது ஆகிய வரிகளில் ஒத்த ஓசை உடைய இயைபுத் தொடையுடன் அமையும்; மூன்றாவது நான்காவது வரிகளில் தம்முள் ஒத்த ஓசை உடைய இயைபுத் தொடைகளும் வரும். ஐந்தாவது வரியாக மிகுதியும் முதல் வரியே (திரும்பவும்) வந்திருக்கும்.
சீதாமஃ‌டீ மக்களவைத் தொகுதி
சீதாமஃடீ (சீதாமர்ஹி) மக்களவைத் தொகுதி, இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.
லிமரிக்
மஹாகவி இயற்றிய லிமரிக்:
சீதாமஃ‌டீ மக்களவைத் தொகுதி
சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.
லிமரிக்
ஆதாரங்கள்
பகுப்பு:கவிதை பகுப்பு:இலக்கிய_வகைகள்
இராமச்சந்திரக் கவிராயர்
இவர் இராச நல்லூரில் பிறந்தவர் என்றும், இராசு மரபினர் என்றும் சைவ சமயத்தைச் சேர்ந்தவர் என்றும் குறிப்புகள் உள்ளன.
இவர் சென்னைக் கல்விக் கழகத்தில் உறுப்பினராக விளங்கினார். அப்பொழுது ஆட்சியாளராக இருந்த எல்லீசு துரையுடன் நெருங்கிப்பழகினார்.
இவர் பல தனிப்பாடல்கள் பாடியுள்ளார். அவற்றில் பலவும் தனிச்செய்யுட் சிந்தாமணி என்ற நூலில் காணப்படுகின்றன. நடுவெழுத்தலங்காரம், சத்தபங்கி, நவபங்கி, முதலிய சித்திரக் கவிகள் பாடுவதில் இவர் மிக வல்லவராயிருந்தார்" என்கிறது வாழ்வியற் களஞ்சியம்.
இவரது பாடல் ஓர் எடுத்துக்காட்டு
இவர் தனது பாடல் ஒன்றில் புல்லுக் கட்டு, நெல்லுக் கட்டு, 'பணக்கட்டு, சொல்லுக் கட்டு, மல்லுக்கட்டு'' என்று சொற்களை அடுக்குச் செல்வது இவரது தமிழ்நடைக்கு ஓர் எடுத்துக்காட்டு. புல்லுக் கட்டும் விறகும் சுமந்தபேர் பூர்வ காலத்துப் புண்ணிய வசத்தினால் நெல்லுக் கட்டும் பணக் கட்டும் கண்டபின் நீலக்கல்லில் கடுக்கனும் போடுவார் சொல்லுக் கட்டும் புலவரைக் கண்டக் காற்றூறிப் பாய்ந்து கதவை அடைத்து எதிர் மல்லுக் கட்டும் மடையரைப் பாடவோ மலைச் சாரலில் வாழ் பெரியம்மையே. (3)
அடிக்குறிப்புகளும் மேற்கோள்களும்
பகுப்பு:கவிராயர்கள்
சூரியச் சுழற்சி 17
சூரியச் சுழற்சி 17 (Solar cycle 17) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினேழாவது சூரியச் சுழற்சியாகும். இச்சுழற்சி 1933 ஆம் ஆண்டு செப்டம்பர் மாதம் தொடங்கி 1944 ஆம் ஆண்டு பிப்ரவரி மாதம் வரையில் 10.4 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 17 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 119.2 எண்ணிக்கையும் (ஏப்ரல் 1937) குறைந்த பட்சமாக 7.7 எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 269 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.
1938 ஆம் ஆண்டு சனவரி மாதத்தில் ஐரோப்பா முழுவதும் ஒரு மிகப்பெரிய வைகறைக் காட்சி தென் திசையில் உள்ள போர்ச்சுக்கல் மற்றும் சிசிலியில் மக்களை அச்சுறுத்தியது. சிலர் இச்சிவப்பு ஒளிர்வை பெரும் தீ என்றும், வான தூதராக பாத்திமா அன்னை அவதரிக்கப் போகிறார் என்று சிலரும் நம்பினர். நியூயார்க் நகரில் 1940 ஆம் ஆண்டு ஏப்ரல் மாதம் 3 ஆம் நாள் ஒரு வைகறைக் காட்சி உணரப்பட்டது
மேற்கோள்கள்
பகுப்பு:சூரியச் சுழற்சிகள்
கொன்றை
கொன்றை அல்லது சரக்கொன்றை (Cassia fistula, golden rain tree, அல்லது canafistula) என்பது பேபேசியே (Fabaceae) என்னும் தாவரவியற் குடும்பத்தைச் சேர்ந்த ஒரு பூக்கும் தாவரம் ஆகும். இதன் தாயகம் இந்திய துணைக்கண்டம் மற்றும் அருகில் உள்ள தென்கிழக்கு ஆசிய நாடுகளாகும். பாகித்தானின் தெற்குப் பகுதிகளிலிருந்து, இந்தியா ஊடாகக் கிழக்கே மியன்மார் (பர்மா) வரையும், தெற்கே இலங்கைத் தீவு வரையும் இது பரவலாகக் காணப்படுகின்றது.
விளக்கம்
இடது|thumb|Cassia fistula flower detail thumb|Cassia Fistula (Golden Shower tree / Konnappoo) inside forest in eastern parts of [[கேரளம்|Kerala state in India]] இத்தாவரம் நடுத்தரமான அளவு கொண்டது, 10-20 மீ (33- 66 அடி) உயரம் கொண்டது. வேகமாக வளரக்கூடியது. இதன் இலை கூட்டிலையாகும்; உதிரக்கூடியது. இலையின் நீளம் 15-60 செ.மீ (5.9 – 23.6 அங்குலம்) ஆகும். சிறகு கூட்டிலை மூன்று முதல் எட்டு ஜோடி சிற்றிலைகள் கொண்டது. ஒவ்வொரு இலையடி முதல் நுனி வரை 7 – 21 செமீ (2.8 – 8.3 அங்குலம்) நீளமும் 4-9 செ,மீ (1.6 – 3.5 அங்குலம்) அகலமும் கொண்டது.
இதன் பூவானது, பெண்டுலத்தின் (மணி) சரம் போன்ற அமைப்புக் கொண்ட ரெசிமோஸ் வகை மஞ்சரியாகும். மேலும் இதன் மலர், 20-40 செ.மீ (7.9 – 15.7 அங்குலம்) நீளமும் 4 -7 செ.மீ (1.6 – 2.8 அங்குலம்) விட்டமும் கொண்ட ஐந்து மஞ்சள் நிற சமவளவு உள்ள அல்லி இதழ்களைக் கொண்டது. கனியானது இருபுற வெடிகனி (லெகூம்)யாக, 30.60 செ.மீ (12 -24 அங்குலம்) நீளமும் 1.5 – 2.5 செ.மீ ( 0.59 – 0.98 அங்குலம்) அகலமும் பல விதைகளையும்  காரமான, மனதைக் கவரும் வாசனையும் கொண்டது.
இம்மரம் நீடித்து உழைக்கக்கூடிய கடினமான கட்டைத்தன்மை கொண்டது. இம்மரத்தைப் பயன்படுத்தி இலங்கையின் சிவனொளிபாத மலையில் ”அகலா கனுவா” உருவாக்கப்பட்டுள்ளது. இது கேசியா பிஸ்டூலா ( அகாலா, எகாலா (அல்லது) எ ஹஹாலா-சிங்கள மொழி ) வைரக்கட்டை ஆகும்.
பயிரிடல்
இடது|thumb| சரக்கொன்றை மலர் - [[சண்டிகர், இந்தியா]] இடது|thumb|பெங்களூரில் சரக்கொன்றை சரக்கொன்றை அலங்காரத் தாவரமாகப் பரந்த அளவில் வெப்ப மண்டல மற்றும் மிதவெப்ப மண்டலங்களில் அதிக அளவில் காணப்படுகிறது. இம்மரம் வசந்த காலத்தின் இறுதியில் இலைகளே பார்க்க முடியாத அளவில் மரம் முழுவதும் பூக்கள் பூத்துக் குலுங்கும். இது உலர்ந்த கால நிலையில், அதிக சூரிய ஒளி, நீர் தேங்காமல் (அ) நீர் வழிந்தோடும் இடத்தில் நன்றாக வளரும். மேலும் வறட்சியைத் தாங்கும். சிறிதளவு உப்புத்தன்மையைத் தாங்கி வளரக்கூடியது. இலேசான பனிதூவும் தன்மையைத் தாங்கக் கூடியது. ஆனால் அதிக குளிரைத் தாங்கும் தன்மையற்றது. குறிப்பாக இரண்டாம் பருவத்தில் இலையின் மேலாக சிறுசிறு புள்ளியுடன் வளர்கிறது. கோடை காலத்திலிருந்து வசந்த காலத்தை வரவேற்கும் விதமாக இம்மரம் நன்றாகப் பூத்துக் குலுங்கும். குறிப்பிட்ட அளவில் குளிர்காலத்துக்கும் கோடைக்கும் இடையே வெப்ப அளவில் குறிப்பிடுமளவு வேறுபாடு கொண்ட இடங்களில் அதிகளவில் பூக்கும்.
மகரந்த சேர்க்கை மற்றும் விதை பரவுதல்
பெரும்பாலான சிற்றினங்கள் தேன் மற்றும் வண்ணத்துப் பூச்சிகள் மூலமாக மகரந்த சேர்க்கை நடைபெறுகிறது. கேசீயாபில்டுலா பூக்கள் தேன் ( சைலோகார்ப்பு சிற்றினம் ) இராபர்ட் கூட்ட்டூப் 1911 கேசியா பிஸ்டுலா தாவரம் எப்படி விதையை பரப்புகிறது என்பதை சோதனை மூலம் நிருபித்தார். இதன் கனியை தங்க நரி உணவாக உட்கொள்ளுவதால் விதை பரவ உதவுகிறது.
வளர்ப்பு
இடது|thumb|Fruit கொன்றை கேரளாவின் மாநில மலர் ஆகும். இதன் பூக்கள் விஷு பண்டிகையில் முக்கிய இடம் பிடித்துள்ளது. இம்மரம் 20 ரூபாய் தபால் தலையாக வெளியிடப்பட்டுள்ளது. பொன் பொழி. மரப்பூ தாய்லாந்தின் தேசிய மலராகும். இது தாய்லாந்தின் அரச கம்பீரத்தை குறிக்கும் விதமாக உள்ளது. 2006 -2007 நடைபெற்ற மலர் கண்காட்சியில் இத் தாவரம் அரசரது உரிமை பெற்ற ஒரு தேசத்தின் தாவர வகை ராகஸாபுரூக்கி எனப்பட்டது. இது பூத்துக் குலுங்கும் விதம் பொதுவாக டாக்கூண் என்று அழைக்கப்படுகிறது. கே. பிஸ்டூலா சிறப்பு அம்சமாக 2003 ஆம் ஆண்டில் கனடா மற்றும் தாய்லாந்து 48 செண்ட் தபால் தலை வடிவமைத்து வெளியிட்டது. இதன் மூலம் தேசிய சின்னம் உருவாவதற்கு முக்கியத்துவம் பெற்றது..